《七言雄州遇唐子方奉使先还奉赠》
宋代·沈遘

拥节才临塞北垣，正逢归骑下幽燕。昔初并命银台下，今独先还赭案前。

胡地风沙辞异域，汉家日月望中天。边城尊酒虽云乐，闻说腥膻更惨然。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。